DELTA พุ่ง 14% จับตาดันดัชนียืนเหนือ 1,680 จุด ก่อนปิดปี
DELTA บวกกว่า 100 บาท หรือ 14% มาที่ 824 บาท ลุ้นดันดัชนีตลาดหุ้นไทยปรับตัวขึ้นทดสอบแนวต้าน 1,680 จุด ก่อนปิดปีนี้
DELTA บวกกว่า 100 บาท หรือ 14% มาที่ 824 บาท ลุ้นดันดัชนีตลาดหุ้นไทยปรับตัวขึ้นทดสอบแนวต้าน 1,680 จุด ก่อนปิดปีนี้
30 ธ.ค. 2565

ผู้สื่อข่าวรายงานว่า วันนี้ (30 ธ.ค.65) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ปิดตลาดภาคเช้าที่ระดับ 824 บาท บวก 102 บาท หรือ 14.13% สูงสุดที่ระดับ 830 บาท ต่ำสุดที่ระดับ 718 บาท ด้วยมูลค่าการซื้อขาย 7.86 พันล้านบาท

ทั้งนี้ ราคาหุ้น DELTA ปรับตัวเพิ่มขึ้นแรงวันนี้กว่า 100 บาท และมีผลต่อดัชนีตลาดหุ้นไทยราว 10.20 จุด ทั้งนี้ เป็นที่น่าจับตาว่าจะสามารถผลักดันดัชนีตลาดหุ้นไทยให้ปรับตัวเพิ่มขึ้นมาแตะแนวต้านที่ระดับ 1,675-1,680 จุด
โดย นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า แนวโน้มตลาดหุ้นไทยช่วงบ่ายวันนี้ยังแกว่งตัวในแดนบวกต่อ โดยในช่วงสัปดาห์สุดท้ายของปี 65 ถือว่าเป็นสัปดาห์ที่มีปัจจัยบวกเข้ามาต่อตลาดหุ้นไทยค่อนข้างมาก และสร้างความเชื่อมั่นต่อการฟื้นตัวต่อเนื่องของเศรษฐกิจไทยในปีหน้าได้